Diari Oficial de la Generalitat Valenciana


Sumari del DOGV 8595, del 19-07-2019 (2019/7359)

RESOLUCIÓ de 17 de juliol de 2019, del conseller d'Hisenda i Model Econòmic, per la qual s'amplia el termini de resolució del procediment de concessió d'ajudes per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG EUROPE, INTERREG SUDOE, URBACT i ENI CBC MED, convocades per Resolució de 10 de desembre de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7359


Data del document
:   17-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 17 de juliol de 2019, del conseller d'Hisenda i Model Econòmic, per la qual s'amplia el termini de resolució del procediment de concessió d'ajudes per la qual es convoquen, per a l'any 2019, ajudes en matèria de suport a la participació en projectes enquadrats en els programes europeus LIFE, INTERREG MED, INTERREG EUROPE, INTERREG SUDOE, URBACT i ENI CBC MED, convocades per Resolució de 10 de desembre de 2018.  
 [2019/7359]  
Per Resolució de 10 de desembre de 2018, del conseller d'Hisenda i Model Econòmic (DOGV 8446, 18.12.2018), es va aprovar la convocatòria per a l'any 2019 del procediment de concessió d'ajudes corresponents a la convocatòria d'ajudes en matèria de suport a la participació en projectes enquadrats en els programes europeus LIFE, INTERREG MED, INTERREG EUROPE, INTERREG SUDOE, URBACT i ENI CBC MED (identificador Base de dades Nacional de Subvencions: exercici 2018 any 2018 marginal 361605; extracte publicat en el DOGV núm. 8446, de 18.12.2018). En aquesta convocatòria s'establia que l'òrgan competent per a la resolució de concessió o denegació de les ajudes és el conseller d'Hisenda i Model Econòmic.  
  
La Llei 38/2003, de 27 de novembre, general de subvencions, estableix en els apartats 4 i 5 de l'article 25, que el termini màxim per a resoldre el procediment de concessió no podrà excedir de sis mesos, podent entendre els interessats desestimada per silenci administratiu la seua sol·licitud pel transcurs d'aquest termini.  
De conformitat amb el que es disposa en l'apartat 1 de l'article 21 de la Llei 39/2015, d'1 d'octubre, del procediment administratiu comú de les administracions públiques, l'Administració està obligada a dictar resolució expressa i a notificar-la en tots els procediments, qualsevol quina siga la forma d'iniciació.  
Per a garantir que la concessió de les ajudes es realitzarà en règim de concurrència competitiva, d'acord amb els principis de publicitat, transparència, objectivitat, igualtat i no-discriminació, buscant l'eficàcia i eficiència, establits en l'article 8.3 de la Llei 38/2003, de 17 de novembre, general de subvencions, es requereix un volum de recursos humans i materials, del qual no es disposa en l'actualitat, a causa tant al nombre de sol·licituds que concorren a la convocatòria, publicada per primera vegada, com als nombrosos requisits exigits a les entitats sol·licitants, així com a la diversitat de documents que s'adjunten a la mateixa sol·licitud. L'import total que ha sigut revisat per a la concessió de les subvencions ascendeix a 6.159.162,81 ?, i han sigut tramitades un total de 47 sol·licituds inicials.  
Malgrat els importants avanços aconseguits en matèria de tramitació electrònica, l'experiència d'aquesta convocatòria mostra la gran dificultat existent per a completar la tramitació del procediment de concessió, en el termini màxim establit en la Llei general de subvencions, de 17 de novembre, per la qual cosa els interessats podrien pressuposar la no-concessió de la sol·licitud presentada, tot i que els actes d'avaluació i selecció tendiren a la seua concessió.  
Ja que en l'article 23.1 de la Llei 39/2015, d'1 d'octubre, es permet que excepcionalment l'òrgan competent per a resoldre puga ampliar el termini màxim de resolució en circumstàncies taxades, atés que les circumstàncies actuals ho justifiquen i ho aconsellen, i que amb això no es perjudiquen drets de tercers, es fa necessari ampliar el termini de resolució, evitant així que es produïsquen els efectes desestimatoris de les sol·licituds previstos en la norma.  
Sobre la base d'allò adés exposat, resolc:  
  
Primer. Ampliació del termini de resolució  
S'amplia de sis a nou mesos el termini màxim de resolució de la convocatòria (DOGV 8446, 18.12.2018) de l'any 2019, del procediment de concessió d'ajudes a projectes europeus enquadrats en els programes LIFE, INTERREG MED, INTERREG EUROPE, INTERREG SUDOE, URBACT i ENI CBC MED.  
  
Segon. Eficàcia. Recursos  
1. La present resolució tindrà efecte a partir de l'endemà de la publicació en el Diari Oficial de la Generalitat Valenciana i en la Base de Dades Nacional de Subvencions, i resultarà aplicable a totes les sol·licituds que s'hagen presentat a la convocatòria recollida en l'apartat primer.  
2. Contra la present resolució d'ampliació de termini de resolució del procediment de concessió no escaurà cap recurs.  
  
València, 17 de juliol de 2019.- El conseller d'Hisenda i Model Econòmic: Vicent Soler i Marco.